Julián Lacasa Lucas celebra el seu 100 aniversari
28 de maig de 2018

El veí de Llíria Julián Lacasa Lucas va complir cent anys de vida el passat 23 de maig.

Per este motiu, este passat cap de setmana familiars i companys de la residència de majors Llar de Sant Vicent de la localitat, van voler estar al seu costat celebrant este aniversari tan especial que, a més, va comptar amb la presència de la regidora del Cicle de la Vida de l'Ajuntament de Llíria, Mª Cruz García.

L'edila, en representació de tot el consistori, va voler acompanyar Julián en esta important celebració en què li va entregar una placa commemorativa com a record del seu aniversari.